
                                                                                                        П Р О Е К Т 

ИЗМЕНЕНИЕ НА чл.30, ал.1 в Раздел VII „Ред и условия за провеждане на събрания, митинги, манифестации и други масови обществени прояви“ и разпоредбата на чл.80 в Раздел  XII „Административно – наказателни разпоредби“ в частта относно „и/или са били в състояние да предотвратят нарушението, но не са го сторили“ от НАРЕДБА № 1  за опазване на обществения ред на територията на община Земен , приета  с Решение №308, от Протокол №33 от 25.07.2017г. на Общински съвет - Земен

МОТИВИ: Във връзка с преразглеждане на актуалността и правилността на разпоредбите на чл.30, ал.1 в Раздел VII „Ред и условия за провеждане на събрания, митинги, манифестации и други масови обществени прояви“ и разпоредбата на чл.80 в Раздел  XII „Административно – наказателни разпоредби“ в частта относно „и/или са били в състояние да предотвратят нарушението, но не са го сторили“ от НАРЕДБА № 1  за опазване на обществения ред на територията на община Земен , приета  с Решение №308, от Протокол №33 от 25.07.2017г. на Общински съвет – Земен, се установи, че

Съществуващите в наредбата членове  гласят:

Чл.30 (1) За провеждане на манифестация или шествие се изисква спазване на условията по предходния член, като срока за уведомяване на Кмета на Общината е най-малко пет дни, преди датата на провеждане на мероприятието, като се изисква посочване на началния и крайния пункт, маршрута, броя и вида на транспортните средства, ако се използват такива, както и предполагаемия брой на участниците. 

Така направената формулировка не съответства с актуалната разпоредба на чл.11, ал.1 от Закона за събранията, митингите и манифестациите  (ЗСММ), според който организаторите уведомяват писмено кмета на общината за целта, времето и пътя на движението на манифестацията най-малко 72 часа преди провеждането ѝ, а в неотложни случаи – най-малко два дни.

Чл. 80 в Раздел  XII „Административно – наказателни разпоредби“ гласи: „За нарушения, извършени от малолетни лица, непълнолетни на възраст от 14 до 16 год. и поставени под пълно запрещение, отговарят съответно родители, попечители или настойници, когато съзнателно са допуснали извършване и/или са били в състояние да предотвратят нарушението, но не са го сторили“

Това не съответства с точност на чл.26, ал.3 от ЗАНН, който урежда по императивен начин кръга на административно-наказателно отговорните лица.
 Може да се приеме, че от описаното по-горе се констатира несъответствие на посочените разпоредби на Наредбата, като подзаконов нормативен акт, с установеното в чл.15, ал.1 от Закона за нормативните актове. Ето защо, за да се приведе подзаконовата нормативна уредба в съответствие със законовата такава, е необходимо да се инициира промяна в посочените текстове. 

Предложението за промяна е:

Нова редакция: „Чл.30 (1) За провеждане на манифестация или шествие се изисква спазване на условията по предходния член, като срока за уведомяване на Кмета на Общината е най-малко 72 часа, преди провеждане на мероприятието, като се изисква посочване на началния и крайния пункт, маршрута, броя и вида на транспортните средства, ако се използват такива, както и предполагаемия брой на участниците. а в неотложни случаи – най-малко два дни.“

Нова редакция: „Чл. 80 в Раздел  XII „Административно – наказателни разпоредби“: „За нарушения, извършени от малолетни лица, непълнолетни на възраст от 14 до 16 год. и поставени под пълно запрещение, отговарят съответно родители, попечители или настойници, когато съзнателно са допуснали извършване.“

С оглед на направеното предложение, всички заинтересовани лица могат да представят в Общинска администрация Земен предложения, становища и възражения с оглед на изискването на чл.26 от Закона за нормативните актове.

Председател на Общински съвет:/п/
                                                                      Антоанета Стефанова

